Document ID: 31996D0539

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Σεπτεμβρίου 1996 περί προϋποθέσεων υγείας των ζώων και κτηνιατρικής πιστοποίησης για εισαγωγές στην Κοινότητα σπέρματος ιπποειδών (Κείμενο που παρουσιάζει ενδιαφέρον για τον ΕΟΧ) (96/539/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου, της 13ης Ιουλίου 1992 (1), που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ, όπως τροποποιήθηκε τελευταία από την απόφαση 95/176/ΕΚ της Επιτροπής (2), και ιδίως το άρθρο 11 παράγραφος 2, 17 και 18,
Εκτιμώντας:
ότι, βάσει της απόφασης 94/63/ΕΚ της Επιτροπής (3), θεσπίστηκε προσωρινός κατάλογος τρίτων χωρών από τις οποίες τα κράτη μέλη επιτρέπουν την εισαγωγή σπέρματος, ωαρίων και εμβρύων βοοειδών, αιγοπροβάτων και ιπποειδών, καθώς και ωαρίων και εμβρύων χοιροειδών 7
ότι πρέπει να θεσπισθεί η υγειονομική κατάσταση των ζώων και η κτηνιατρική πιστοποίηση για εισαγωγές στα κράτη μέλη νωπού, ψυγμένου και κατεψυγμένου σπέρματος ιπποειδών, σύμφωνα με τις προϋποθέσεις της οδηγίας 92/65/ΕΟΚ του Συμβουλίου 7
ότι, ορισμένες λοιμώδεις νόσοι των ιπποειδών μεταδίδονται διά του σπέρματος 7 ότι, ως εκ τούτου, απαιτούνται συγκεκριμένες υγειονομικές εξετάσεις των ζώων για την ταυτοποίηση τέτοιων νόσων που πρέπει να διεξάγονται σύμφωνα με συγκεκριμένα προγράμματα εξετάσεων στα οποία λαμβάνεται υπόψη η μετακίνηση των επιβητόρων δοτών πριν και κατά τη διάρκεια της περιόδου συλλογής του σπέρματος 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν την εισαγωγή νωπού, ψυγμένου ή κατεψυγμένου σπέρματος ιπποειδών, το οποίο πληροί τις προϋποθέσεις που ορίζονται στο υπόδειγμα πιστοποιητικού υγείας των ζώων που αναφέρεται στο παράρτημα και το οποίο συνοδεύεται από τέτοιο πιστοποιητικό δεόντως συμπληρωμένο.
Άρθρο 2
Η παρούσα απόφαση αρχίζει να ισχύει από την 1η Οκτωβρίου 1996.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 4 Σεπτεμβρίου 1996.

Labels: 3
6